text: Comença la tercera fase de construcció del moll de Balears al Port de Tarragona | Notícies TGN - Notícies de Tarragona Diari Digital
  Comença la tercera fase de construcció del moll de Balears al Port de Tarragona
  La línia d'atracada permetrà acollir els creuers més grans del món
  La tasca d'anivellar la banqueta de fonamentació és clau per al posterior enrasat. La banqueta de fonamentació consisteix a col·locar el material d'escullera, provinent de la pedrera de Vallcarca, de forma més uniforme amb l'ajut del gànguil Ardenza. Posteriorment, s'hi col·locarà la grava d'enrasament que consisteix en crear un llit de pedra més petita per obtenir una superfície plana on, en fases posteriors, col·locar els caixons de formigó.
  Ambdues tasques –banqueta de fonamentació i grava d'enrasament– les duu a terme el gànguil Ardenza, una embarcació provinent de Galícia i de 52,48 m d'eslora, i 700 m3 de capacitat, està equipada amb una excavadora. És per això que se l'utilitza com a embarcació auxiliar per a les tasques més delicades de finalització de la banqueta i per col·locar la grava d'enrasament.
  El dic flotant Mar del Aneto, instal·lat al moll de Catalunya, començarà a fabricar els caixons en les pròximes setmanes. Aquests fonaments de formigó es col·locaran a sobre del material de l'escullera de la base un cop el material estigui enrasat.